![C:\Users\zsherold\Desktop\EU flag-Erasmus+_vect_POS [RGB].jpg]()

# Pályázati felhívás

## Az Erasmus+ programban külföldi résztanulmányokra pályázó hallgatók szociális alapú kiegészítő pénzügyi támogatására

## 2015/2016-os tanév

A Pécsi Tudományegyetem és a Tempus Közalapítvány lehetőséget hirdetnek azon felsőoktatásban tanuló hallgatók számára, akik a 2015/2016-os tanévben Erasmus+ tanulmányi célú mobilitási ösztöndíjat kívánnak elnyerni.

A szociális alapú támogatás célja egyenlőbb esélyt nyújtani a felsőoktatási mobilitás területén is a kiutazók számára az Erasmus+ programban.

## Kik pályázhatnak?

Erasmus+ program 2015/16. tanévére külföldi tanulmányi céllal hallgatói pályázatot benyújtó hallgatók.

## Az igénylésnek tartalmaznia kell:

* A hiánytalanul kitöltött igénybejelentő űrlapot.

A jogosultságot az igénybejelentő lapon kell igazolni, tehát külön igazolást benyújtani nem szükséges. Az igénybejelentő lap Igazolás részét kell kitöltetni és aláíratni, pecsételtetni az illetékes szervezet hivatalos képviselőjével. Amennyiben a felsorolt lehetőségek közül többre is jogosult (volt), ezt kérjük bejelölni az űrlapon, de elegendő csak az egyikről kérni igazolást.

## Pályázatok bírálata, döntéshozatal

Az igénybejelentés bírálatát - konzultálva a Tempus Közalapítvánnyal - a küldő felsőoktatási intézmény végzi. A rendelkezésre álló költségvetési keret túligénylése esetén kiíró fenntartja magának a jogot, hogy elutasítson igénylést.

## A támogatás összege

Havi 100 euró az intézmény által biztosított havi Erasmus+ alapösztöndíjon felül.

A 2015/2016. tanévi (őszi és tavaszi félév is) kiutazásokra vonatkozó igénylőlap benyújtásának határideje:

**2015. május 20.**

*(Az őszi pótpályázatra vonatkozóan az Erasmus+ szociális kiegészítő pályázat határideje* ***2015. október 27.****)*

Az igénylőlapot kizárólag számítógéppel kitöltve, magyar nyelven, csakis a megadott igénylőlapon lehet benyújtani:

* **1 nyomtatott**, eredeti (kék színű tintával) aláírt példányban a küldő intézmény koordinátorához (7622, Pécs, Vasvári Pál u. 4. Erasmus Iroda), valamint
* **1 kitöltött (nem szkennelt) elektronikus változatot** a buda.reka@pte.hu e-mail címre is el kell küldeni.

További felvilágosítást az intézményi Erasmus+ koordinátortól, vagy a Tempus Közalapítványtól (1/237-1300, info@tpf.hu) kaphat.

Mellékletek:

* igénylőlap